Ny'ang peujeuet 'Alam mandum lat batat.
Allah tapujoe lé tanyoe Insan.
Uroe ngön malam wajéb taingat.
Seulaweuet saleuem akan Janjôngan.
Rasul piléhan Nabi Muhammad.
Serta Sahabat meuhat lom teuman.
Keluarga sajan baca salawat.
Para 'Ulama teuma 'oh lheueh nyan.
Peurunoe Insan jalan ny'ang teupat.
Όh lheueh nyan teuma Saleuem keu Rakan.
Inöng ngön Agam timu ngön barat.
Saleuem seumapa keupada Rakan.
Dari lôn tuan peunoh horeumat.
Seluruh Acèh waréh lôn tuan.
Ny'ang saboh Iman saboh Syari'at.
Diphôn that saleuem lôn kheun keu Rakan.
Syédara lôn tuan di Acèh Barat.
Wali ngön karông gampông ngön peukan.
Waréh ngön Rakan ulôn horeumat.
'Oh lheueh nyan Sahèh Acéh Selatan.
Saleuem lôn tuan keurakan sahbat.
Blang pidie Singké sampé Bakongan.
Trumon Terbangan trôh u Manggamat.
U Acèh rayek lôn peutrôk sajan.
Saleuem keu Rakan deungön horeumat.
Ibu kota Banda teuma 'oh lheueh nyan.
Lèwat karangan Saleuem peu intat.
Teuma u Pidie nyan pih tuwo h'an.
Saleuem lôn tuan kawôm keurabat.
Aduen ngön Adoe tuwo di lôn tan.
Kareuna sinan nanggroe Nèk meuhat.
Acèh Utara teuma 'oh lheueh nyan.
Keu Waréh Taulan Saleuem horeumat.
Kayém ulôn jak bak Percetakan.
Jak jôk karangan Ca é Hikayat.
Lheueh nyan Takengon èk gunöng jalan.
Leupie disinan udara sehat.
Lôn peu ék Saleuem keu bandum Rakan.
Ama Ine, sajan Waréh keurabat.
U Acèh Timu laju lom teuman.
Saleum bak Rakan di Acèh Barat.
Langsa Peureulak na lôn jak keunan.
Ngön Gurèe sajan jak ba Hikayat.
Acèh Tenggara lôn sapa Rakan.
Dalam karangan Saleuem peu intat.
Meuheut lam haté sabé jak keunan.
Eu pemandangan Alam cidah that.
Teuma u Sabang jeumeurang keunan.
Saleuem keu Rakan laju lôn intat.
Keuneukai Ibôh trôh u Balôhan.
Waréh ngön Taulan bandum horeumat.
Seluruh Acèh sahèh e Rakan.
Saleuem kiréman dalam seunurat.
'Antrôh u pulo tuwo di lôn tan.
Seumeulu sajan sabé teuingat.
Beurayek Dô'a Syédara Rakan.
Beutrôh tujuan.lagèe lôn hajat.
Ngön Dô'a Gurèe teuntèe na jalan.
Ngön Dô'a Rakan badan beusihat.
Syukur keu niekmat Rahmat bak Tuhan.
Geutanyoe Insan hudép lam sihat.
Ètnoe meumada haba kiréman.
Dalam karangan Saleuem peu intat.
Meukalôt udeueng lam krueng meukawan.
Meukalôt Peukan le ureueng meukat.
Ulôn peucukôp seutôp khabaran.
Saleuem keu Rakan tapiyôh siat.
Pengarang : Medya hus, Kr.Sabé
Acèh Barat.prov.DISTA.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn nob_Latn ace_Latn